**012 מובייל** (בעבר **012 סמייל טלקום בע"מ**) היא חברה ישראלית המספקת שירותי שיחות בינלאומיות, טלפוניה מקומית בטכנולוגיית VoB, ותקשורת סלולרית. החברה נמצאת כיום בבעלותה של חברת "פרטנר תקשורת", תחת המותג המקומי "Partner" (נודעה קודם כחלק מהמותג העולמי של "אורנג'"), בשליטת קבוצת אמפיסה אחזקות.

המותג הוקם בשנת 2007 בעקבות מיזוג החברות "012 קווי זהב" ו"סמייל תקשורת", שמכרו פעילות זו בשנת 2009 לקבוצת "אמפל". ב-13 באוקטובר 2010 הודיעה חברת "פרטנר תקשורת" על כוונתה לרכוש את מלוא הבעלות בחברה מקבוצת "אמפל". וב-13 במרץ 2011 הודיעה "פרטנר" על השלמת העסקה ומינוי מנכ"ל חדש. ב-2016 נסגר המותג של ספקית האינטרנט "012 סמייל", וכיום פועלת החברה כמותג הסלולר המוזל של קבוצת "פרטנר", בשם **012mobile**, כחברה המספקת שירותי תקשורת סלולרית ושיחות בין-לאומיות בלבד.

החברות המקימות
--------------

 ערך מורחב – **אינטרנט גולד - קווי זהב**  

### קווי זהב

**קווי זהב** הוקמה בשנת 1997, כשמשרד התקשורת פתח את ענף השיחות הבינלאומיות לתחרות, והייתה אחת מבין שלוש החברות הראשונות, יחד עם "ברק" ו"בזק בינלאומי", שסיפקו שירות זה. החברה סיפקה את השירותים תחת קידומת הגישה **012**. בשנת 2006, בעקבות החלטת משרד התקשורת לפתוח גם את ענף הטלפוניה המקומית לתחרות, ניתן לחברה רישיון מפ"א (מפעיל פנים ארצי) עם קידומת **072**. סלוגן החברה בתקופה זו היה: "**012** סתם כי בא לי לדבר..."

### smile אינטרנט זהב

הסמלילים ששימשו את "אינטרנט זהב" טרם המיזוג בין החברות
**אינטרנט זהב** הוקמה בשנת 1996 על ידי "יורוקום" (בבעלות שאול אלוביץ') וסיפקה שירותי גישה לאינטרנט. בשנת 2004 החלה לספק שירותי טלפוניה בינלאומית בקידומת **015**, ובשנת 2005, לקראת פתיחת ענף הטלפוניה המקומית לתחרות, קיבלה קידומת טווח מספרים לניסוי, אך לא השתמשה בו ולא קיבלה רישיון מפ"א (מפעיל פנים-ארצי). בשנת 2007, רכשה את "012 קווי זהב", והעבירה את הפעילות של שתי החברות בתחום התקשורת לחברת בת חדשה - "012 סמייל תקשורת".
סלוגן שהיה אז: "**smile** כי יש לך סיבה."

### מכירת 012 סמייל לקבוצת אמפל

בשנת 2010 רכשה קבוצת "אמפל" את פעילות של "012 סמייל תקשורת" מידי חברת "אינטרנט זהב" - מקבוצת "יורוקום". בעקבות המכירה, הפעילות והנכסים של החברה שולבו תחת חברה חדשה "**012 סמייל טלקום בע"מ**" ואילו השלד הישן של החברה נותר בידי מוכריה ("אינטרנט זהב" \ קבוצת "יורוקום"),

עד 2010, נמצאה "012 סמייל טלקום" בבעלות קבוצת "אמפל" והיא איננה קשורה לחברת "אינטרנט זהב", המשמשת כיום כחברת האם של "B קומיוניקיישנס", השולטת בקבוצת "בזק" על כל חברות הבת שלה.

### מכירת 012 לפרטנר

סמליל 012 תחת פרטנר
ב-13 באוקטובר 2010, הודיעה חברת "פרטנר תקשורת" על כוונתה לרכוש את חברת "012", מידי קבוצת "אמפל" בכפוף לאישור הממונה על ההגבלים העסקיים ומשרד התקשורת. ב-13 במרץ 2011, הודיעה "פרטנר תקשורת" על מינוי מנכ"ל חדש לחברת "012", דבר המאשר את סיום הרכישה. ביוני 2012 השיקה חברת "פרטנר" באמצעות "012" מותג שירותי סלולר חדש בשם "012 מובייל".

ב-2016 סגרה פרטנר את המותג וספקית האינטרנט "012 סמייל" וכל השירותים הנלווים אליו, והעבירה את הלקוחות למותג פרטנר, ובעצם הדבר היחידי שהושאר הוא המותג "**012mobile**", בתור המותג המוזל של קבוצת פרטנר לתקשורת סלולרית ושיחות בין-לאומיות.

קישורים חיצוניים
----------------

* אתר האינטרנט הרשמי של 012

הערות שוליים
------------

1. ↑  שגיא קליין, חיסול מתחרים: פרטנר מודיעה רשמית על רכישת 012 סמייל, באתר Pocket חדשות, 13 באוקטובר 2010
2. ↑  פרטנר השלימה את רכישת סמייל 012, באתר Cellulari,‏ 3 במרץ 2011
3. ↑  press releases,‏ \* PARTNER COMMUNICATIONS ANNOUNCES THE APPOINTMENT OF MR. OFFER PERI AS CEO OF 012 SMILE, באתר פרטנר תקשורת,‏ 13 במרץ 2011
4. ↑  גד פרץ, ‏פרטנר במהלך דרמטי: משיקה מותג "012 מובייל" ותציע סלולר ללא הגבלה ב-88 שקל לחודש, באתר גלובס, 19 ביוני 2012
5. ↑  בקרוב: המותג 012 סמייל באינטרנט ייעלם ויוחלף ב"פרטנר", גד פרץ, גלובס, 8 ביוני 2016

| ישראלישראל ספקיות תקשורת בישראל |
| --- |
| תשתית אינטרנט | בזק ‏•‏‏ HOT ‏•‏‏ Unlimited ‏•‏‏ פרטנר ‏•‏‏ סלקום |
| גישה לאינטרנט | פרטנר תקשורת ‏•‏‏ 013 נטוויז'ן ‏•‏‏ 014 בזק בינלאומי ‏•‏‏ HOT net ‏•‏‏ אינטרנט רימון ‏•‏‏ טריפל סי ‏•‏‏ 018 אקספון ‏•‏‏ mobile‏ 019 |
| טלוויזיה | 

|  |  |  |  |  |  |
| --- | --- | --- | --- | --- | --- |
| פעילים | 

|  |  |
| --- | --- |
| כבלים, לווין, DTT | HOT ‏•‏‏ yes ‏•‏‏ עידן+ |
| OTT | סלקום TV ‏•‏‏ פרטנר tv ‏•‏‏ ‏FreeTV ‏•‏‏ ‏NEXT TV ‏•‏‏ ‏STINGTV ‏•‏‏ ‏Yes+ |

 |
| שירותי עבר | טריפל סי ‏•‏‏ רמי לוי TV |

 |
| סלולר | 

|  |  |  |  |  |  |
| --- | --- | --- | --- | --- | --- |
| פעילים | 

|  |  |
| --- | --- |
| פיזי | פלאפון ‏•‏‏ סלקום ‏•‏‏ פרטנר ‏•‏‏ wecom ‏•‏‏ HOT mobile |
| וירטואלי | 012 מובייל ‏•‏‏ גולן טלקום ‏•‏‏ רמי לוי תקשורת ‏•‏‏ mobile‏ 019 |

 |
| שירותי עבר | YouPhone ‏•‏‏ הום סלולר ‏•‏‏ וואלה! mobile |

 |
| טלפוניה קווית | בזק ‏•‏‏ סלקום ‏•‏‏ פרטנר תקשורת ‏•‏‏ HOT ‏•‏‏ בזק בינלאומי |